Notum sit omnibus presentem paginam inspecturis quod Milo Itirs et filius eius Poncius impetebant fratres Cistercii super quodam fundo terre quem dicebant iniuste a predictis fratribus detineri tandem assignata fuit dies in qua debuerunt probare predictus M. et eius filius iniustam detentionem sed denique defecerunt in probatione. Item filius alius predicti M. Bartholomeus predictam terram cepit repetere. Tandem auditis hinc inde propositis assignata fuit alia di ad componendum vel ad ius audiendum. Et utraque pars arbitros elegit scilicet R. abbatem Balerne et H. capellanum Ledonensem et quos isti vellent interesse et date fuerunt cautiones iuratorie et fideiussorie a predicto M. et filiis suis. Fideiussores fuerunt Renaldus Senebrons pro C libris, Alardus clericus filius Berton pro C. Et cum perventum esset ad diem compositio fieri non potuit et predictus Milo et filii eius ius audire noluerunt. Huius rei testes sunt Humbertus Chevais, Cristins Chardepor. Ego vero R. abbas Balerne arbiter eram et ego P. prior Ledonensis qui intereram in presenci H. capellani qui fuit unus ex arbitris presentem paginam nostris sigillis munivimus.